
PARLAMENTUL ROMÂNIEI

                                                      CAMERA DEPUTAŢILOR
	Comisia pentru politică  economică,                                                                                    reformă şi privatizare
       Nr. 4c-1/64            
	                       Comisia juridică,
                de disciplină şi imunităţi
                            Nr. 4c-11/284                

        Nr. Pl-x 145/2015


                                                                                                           Bucureşti, 09.06.2015                               
                                   BIROULUI  PERMANENT  

                                                      AL 

    CAMEREI DEPUTAŢILOR
Vă înaintăm, alăturat, RAPORTUL COMUN asupra propunerii legislative pentru abrogarea art. 95 alin. (6), lit. k) din Legea nr. 85/2006 privind procedura insolvenţei, trimisă spre dezbatere în fond Comisiei pentru politică economică, reformă şi privatizare și Comisiei juridice, de disciplină şi imunităţi, cu adresa nr. Pl-x 145 din 2 martie 2015, înregistrată sub nr. 4c-1/64, respectiv nr. 4c-11/284 din 3 martie 2015,                              Camera Deputaţilor fiind Cameră decizională.
În raport cu obiectul şi conţinutul său, iniţiativa legislativă face parte din categoria legilor organice.



      PREŞEDINTE


                         VICEPREŞEDINTE
                          Horia GRAMA                                                      Ciprian-Nicolae NICA                                                  

                                  Bucureşti, 09.06.2015
   RAPORT COMUN

asupra
 propunerii legislative pentru abrogarea art. 95 alin. (6), lit. k) din 

Legea nr. 85/2006 privind procedura insolvenţei
În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere în fond, cu propunerea legislativă pentru abrogarea art. 95 alin. (6), lit. k) din Legea nr. 85/2006 privind procedura insolvenţei, trimisă cu adresa nr. Pl-x 145 din  2 martie 2015, înregistrată sub nr. 4c-1/64, respectiv  nr. 4c-11/284 din 3 martie 2015.
Conform prevederilor art. 75 din Constituţia României, republicată, şi ale                       art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 25 februarie 2015.  
Consiliul Legislativ, prin avizul nr. 679 din 12 iunie 2014, a avizat favorabil propunerea legislativă, cu observaţii.       

                Guvernul, prin punctul de vedere transmis cu adresa nr. 491 din                                 27 martie 2015, nu susţine adoptarea acestei iniţiative legislative.
Comisia pentru buget, finanţe şi bănci a avizat negativ propunerea legislativă, conform avizului nr. 4c-2/210 din 21 mai 2015. 

                Iniţiativa legislativă are ca obiect de reglementare abrogarea                                    lit. k) a alin. (6) al art. 95 din Legea nr. 85/2006 privind procedura insolvenţei, cu modificările şi completările ulterioare, existentă în vigoare la data elaborării propunerii legislative. Prin abrogarea lit. k) a alin. (6) al art. 95 planul de reorganizare ar fi putut prevedea conversia creanţelor bugetare în titluri de valoare.
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat propunerea legislativă în şedinţe separate. Membrii Comisiei pentru politică economică, reformă şi privatizare au examinat iniţiativa legislativă menţionată mai sus şi documentele care o însoţesc, în şedinţa din 9 iunie 2015. Membrii Comisiei juridice, de disciplină şi imunităţi au examinat propunerea legislativă menţionată mai sus, în şedinţa din 26 mai 2015.
Din totalul de 25 de membri ai Comisiei pentru politică economică, reformă şi privatizare au fost prezenţi la dezbateri 21 deputaţi, iar din numărul total de                               25 de membri ai Comisiei juridice, de disciplină şi imunităţi au participat la dezbateri                 22 deputaţi.

În urma examinării iniţiativei legislative şi a opiniilor exprimate de către membrii celor două Comisii, s-a constatat că iniţiativa legislativă nu se justifică întrucât, Legea nr. 85/2006 privind procedura insolvenţei, cu modificările şi completările ulterioare, a cărei modificare se propune, a fost abrogată prin art. 344 lit. a) din                  Legea nr. 85/2014 privind procedurile de prevenire a insolvenţei şi de insolvenţă.                 Prin urmare, propunerea legislativă a rămas fără obiect.
Faţă de aceste considerente, membrii celor două Comisii au hotărât,                            cu unanimitate de voturi, să propună plenului Camerei Deputaţilor respingerea propunerii legislative pentru abrogarea art. 95 alin. (6), lit. k) din Legea nr. 85/2006 privind procedura insolvenţei.

În raport cu obiectul şi conţinutul său, iniţiativa legislativă face parte din categoria legilor organice.       
                          PREŞEDINTE


                         VICEPREŞEDINTE

                          Horia GRAMA                                                      Ciprian Nicolae NICA                                                  

                     SECRETAR                                                              SECRETAR

                      Cornel ITU                                                 Sorin Constantin STRAGEA

